Në bazë të nenit 270 të Ligjit mbi shoqëritë afariste („Fleta zyrtare e MZ” numër 65/20), nenit 38 paragrafit 1 pikës 2 të Ligjit mbi vetëqeverisjen lokale („Fleta zyrtare e MZ”, nr. 02/18, 34/19 dhe 38/20), nenit 53 paragrafit 1 pikës 2 të Statutit të komunës së Tuzit („Fleta zyrtare e MZ – dispozitat komunale”, nr. 24/19, 05/20), Kuvendi i komunës së Tuzit në seancën e mbajtur më 24.11.2021, ka sjellë

**VENDIM**

**mbi ndryshimet e dhe plotësimet e Vendimit mbi themelimin e shoqërisë me përgjegjësi të kufizuar „Komunalno / Komunale“ Tuz**

**Neni 1**

Në Vendimin mbi themelimin e shoqërisë me përgjegjësi të kufizuar „Komunalno/ Komunale“ Tuz („Fleta Zyrtare e Malit të Zi – dispozitat komunale” numër, 33/19) neni 1 paragrafi 1 al. 1, 2, 3 dhe 11, neni 6 paragrafi 1 al. 1 dhe 2 dhe paragrafi 7 al. 6 dhe 11, fshihen.

**Neni 2**

Në nenin 6 paragrafin 1 pas alinesë 2 shtohet alineja e re e cila thotë:

“38.1 mbledhje e mbeturinave”, alinetë e deritanishme 3, 4 dhe 5, bëhen alinetë 4,5 dhe 6, pas alinesë së 6 shtohet alineja e re e cila thotë:

“96.09 – shërbimet e përkujdesjes së kafshëve shtëpiake” në paragrafin 7 pas alinesë 21 shtohet alineja e re e cila thotë:

“46.77 – tregti me shumicë me mbetje dhe mbeturina”, alinetë e deritanishme 22 deri në 32, bëhen alinetë 23 deri në 33.

**Neni 3**

Neni 14 ndryshohet dhe thotë :

“Bordi i drejtorëve përbëhet nga 5 anëtarë.

Anëtarët e bordit të drejtorëve kryejnë funksionet e tyre me një tarifë mujore të përcaktuar.

Bordi i Drejtorëve mblidhet dhe merr vendime me shumicën e numrit të përgjithshëm të anëtarëve të Bordit.

Mënyra e emërimit të anëtarëve të Bordit të drejtorëve, të drejtat dhe detyrimet e tyre, mënyra e shkarkimit dhe kompetencat e tyre rregullohen me Statutin Shoqërisë.

Bordi i Drejtorëve për punën e tij i përgjigjet themeluesit .”

**Neni 4**

Neni 16 ndryshohet dhe thotë:

"Bordi i Drejtoreve:

 - menaxhon shoqërinë afariste dhe i jep udhëzime Drejtorit ekzekutiv në pikëpamje të menaxhimit të shoqërisë afariste,

 - miraton Statutin e shoqërisë afariste, me pëlqimin e themeluesit,

 - emëron Drejtorin ekzekutiv,

 - i propozon themeluesit ndryshimin e kapitalit themelues,

 - përcakton politikën e punës të shoqërisë afariste dhe miraton akte për zbatimin e saj, në përputhje me udhëzimet e themeluesve,

 - kryen mbikëqyrje mbi menaxhimin e shoqërisë,

 - miraton planin vjetor të punës dhe planin vjetor financiar, me pëlqimin e themeluesit,

 - i propozon themeluesit miratimin e raportit vjetor për zbatimin e planit vjetor të punës dhe pasqyrës financiare,

 - përcakton çmimoren për kryerjen e shërbimeve të Shoqërisë, me pëlqimin e themeluesit,

 - i propozon themeluesit shpërndarjen e fitimeve dhe mënyrën e mbulimit të humbjeve,

 - miraton aktin për organizimin e brendshëm dhe sistematizimin e vendeve të punës, me pëlqimin e Kryetarit të Komunës,

 - përcakton politikat e kontabilitetit të shoqërisë afariste dhe politikën e menaxhimit të rreziqeve.

 - jep dhe heq prokurën,

 - miraton raportet tremujore të Drejtorit ekzekutiv mbi veprimtarinë e shoqërisë afariste,

 - miraton rregulloren e punës së Bordit të drejtorëve,

 - kryen edhe punë të tjera në përputhje me Ligjin dhe Statutin e shoqërisë afariste”.

**Neni 5**

Neni 21 paragrafi 2 dhe 3 fshihen.

**Neni 6**

Neni 24 paragrafi 2 ndryshohet dhe thotë:

“Mbikëqyrja e punës së shoqërisë afariste kryhet nga ana e organit të administratës lokale kompetent për punët komunale”

**Neni 7**

Statuti i shoqërisë afariste do të përshtatet me këtë vendim, në afat prej 30 ditësh prej ditës së hyrjes në fuqi.

**Neni 8**

Ky vendim hyn në fuqi me ditën e sjelljes, dhe do të publikohet në “Fletën zyrtare të MZ- dispozitat komunale”.

Numër: 02-030/21-14525

Tuz, më 24.11.2021

**Kuvendi i Komunës së Tuzit**

**Kryetari,**

**Fadil Kajoshaj**